《题河鲤登龙门图》
宋代·张因

懵腾斗室摇长风，壁间锦鳞思成龙。扬波鼓鬣河当中，头角未具鳞甲雄。

龙门万仞摩苍穹，纵生八翼层云封。欲跳不跳喧丰隆，我见为之心忡忡，鳞兮鳞兮开鸿濛，超然一跃如飞虹。

雷火烧尾五云从，万里青霄路忽通。

作者简介：张因，据诗中“钜宋”“治平天子”云云，当为英宗稍后人，姑系于此。